Cuneiform Tablet TC 1 51
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bí-ma um-ma sá-ba-sí-a a-ḫi a-ta a-ma-kam ki-ma lu-qú-tum lu AN.NA lu TÚG-tí i-na É.GAL-lim ur-da-ni iš-tí pá-ni-e-ma áb-kà-am šu-ma a-šur-ta-ak-lá-ku ú-lá a-šur-ma-lik DUMU lu-zi-na ú-lá kà-ru-um ik-ta-la pu-nu-šu-nu-tí-ma lu-qú-tum lá uk-ta-ṣa-ad KÙ.BABBAR a-na ṣí-ib-tim lá i-lá-kà-ma lá i-ma-i-da-am lu-qú-tám iš-tí DUMU um-mì-a-nim ke-nim pí-iq-da-ma a-na li-ir-de₈-ú-ni-ší-ma <big_gap> tù-ur-ma <big_gap> <gap>-im <big_gap> dam KÙ.BABBAR <big_gap> a-šur-ta-ak-lá-ku <big_gap> KÙ.BABBAR-pì-ku-nu li-qé-a ù šu-ma <big_gap> na ù ma tí ša qá-tim a-šur-ta-ak-lá-ku ik-ta-lá TÚG-ti 32 TÚG dam-qú-tim i-na pá-zu-ur-tim le-ru-bu-ni-ma šé-bi₄-lá-ni-šu-nu-ma i-na <big_gap> TÚG-tí dam-qú-tum KÙ.GI ša {d}IŠKUR ú-ša-ba a-ḫi a-ta be-lí a-ta i-ḫi-id-ma TÚG-tí dam-qú-tim i-na pá-zu-ur-tim lu-šé-ri-bu-ni-šu-nu-ma ù šu-nu-ma KÙ.GI ša {d}IŠKUR lu-ša-bi₄-ma gi₅-mì-lam i-ṣé-ri-a šu-ku-un 0.33333 ma-na KÙ.GI ša áš-qú-lu